Luismi Cruz

Luis Miguel "Luismi" Cruz Hernández, nado en El Puerto de Santa María o 23 de maio de 2001, é un futbolista español que xoga como extremo no Deportivo da Coruña, da Segunda División.

 Traxectoria 
Formado na canteira do Sevilla FC, pasou polo equipo C e polo Sevilla Atlético, antes de debutar co primeiro equipo na Copa do Rei o 15 de decembro de 2021, ante o CE Andratx. O 22 de xaneiro de 2022 disputou ante o Celta de Vigo o seu primeiro partido na Primeira División e dous meses despois debutou tamén na Europa League ante o West Ham. Xogou un total de 55 partidos co filial sevillista, co que anotou 8 goles. Con todo, ao remate da tempada 2021/22 o conxunto andaluz descendeu á Segunda Federación.

Na tempada 2022/23 saíu cedido ao Barcelona Atlètic, da Primeira Federación. Ás ordes do mexicano Rafa Márquez, foi titular na maioría de xornadas, formando habitualmente ataque xunto a Estanis e Roberto Fernández. Tras acabar na cuarta posición, o filial catalán accedeu á promoción de ascenso e na ida da primeira eliminatoria Luismi Cruz protagonizou unha memorable actuación fronte ao Real Madrid Castilla no estadio Johan Cruyff, con dous goles e unha asistencia para o 4-2 final. Con todo, o club branco acabou remontando a eliminatoria no partido de volta e deixou fóra ao Barça Atlètic. Pechou o seu paso por Barcelona con 37 partidos, 8 goles e 8 asistencias.

Na campaña 2023/24 foi cedido ao Tenerife, da Segunda División. Con Asier Garitano como adestrador disputou 33 partidos, 25 deles como titular, e marcou catro goles. O seu bo rendemento propiciou que en xuño de 2024 asinase un contrato permanente de tres anos co Tenerife. Indiscutible no ataque tinerfeño, os seus dous goles e oito asistencias foron insuficientes para salvar o equipo do descenso á Primeira Federación.

En xullo de 2025 foi traspasado ao Deportivo da Coruña por unha cifra próxima ao millón de euros.

 Estatísticas 
ClubTempadaDivisiónLigaCopa do ReiEuropa LeaguePromociónsInclúe partidos de promoción a Segunda División.TotalPartidosGolesPartidosGolesPartidosGolesPartidosGolesPartidosGolesSevilla C2017/18Terceira10------102018/19Terceira10------102019/20Terceira31------31Total club5100000051Sevilla Atlético2018/19Segunda B30------302019/20Segunda B10------102020/21Segunda B223------2232021/221ª RFEF295------295Total club558000000558Sevilla2021/22Primeira201010--40Barcelona Atlètic2022/231ª RFEF356----22376Tenerife2023/24Segunda31321----3342024/25Segunda38200----382Total club695210000716Total carreira1662031102217223

 Notas 

Categoría:Nados en 2001
Categoría:Nados en El Puerto de Santa María
Categoría:Futbolistas de Andalucía
Categoría:Centrocampistas de fútbol
Categoría:Xogadores do Sevilla Atlético
Categoría:Xogadores do Sevilla FC
Categoría:Xogadores do FC Barcelona B
Categoría:Xogadores do CD Tenerife
Categoría:Xogadores do Deportivo da Coruña